Björn Steinar Blumenstein vöruhönnuður er meðvitaður um alvarleika matarsóunar . „ Skilningur minn á þessu vandamáli hefur vaxið hægt yfir nokkurra ára tímabil , samhliða því hef ég tekið lítil skref til að bæta neysluvenjur mínar . Ég hef því aldrei tekið drastíska ákvörðun til að minnka matarsóun , það var bara ferli sem þróaðist náttúrulega . Í upphafi reyndi ég að sóa minna , í kjölfarið byrjaði ég að „ dumpster dive-a “ reglulega og þá fyrst fór ég að hætta að taka mark á „ best fyrir “ dagsetningum , “ útskýrir Björn en þess má geta að „ dumpster diving “ snýst um að leita að ætum mat og öðrum verðmætum í ruslagámum á bak við verslanir . Oft er um útlitsgallaðan mat að ræða eða matvæli sem eru að nálgast síðasta söludag . „ Í upphafi reyndi ég að sóa minna , í kjölfarið byrjaði ég að „ dumpster dive-a “ reglulega og þá fyrst fór ég að hætta að taka mark á „ best fyrir “ dagsetningum . “ Björn , sem er vöruhönnuður , kveðst hafa fyrst byrjað að hugsa um afleiðingar matarsóunar árið 2013 . „ Í vöruhönnunarnámi sem ég stundaði var lögð gífurleg áhersla á umhverfis - og loftslagsmál . Þannig kynntist ég alvarleika málsins í fyrsta skipti . Matarsóun gengur í raun gegn öllu sem ég trúi á svo það var rökrétt að byrja á að breyta neysluvenjum mínum . “ Það gleður Björn að sjá að fólk er almennt farið að leiða hugann að því hvernig má draga úr matarsóun . „ Ég finn fyrir gífurlegri vakningu í tengslum við öll umhverfis - og loftslagsmálum , ekki síst hvað varðar plast , kolefnislosun og matarsóun . Umræðan í samfélaginu hefur breyst hratt og eingöngu til hins betra . “ Hann hvetur fólk til að kynna sér þau neikvæðu áhrif sem matarsóun hefur í för með sér . „ Mikilvægast er að líta ekki fram hjá vandamálum sem við stöndum frammi fyrir , það er mikilvægt að halda sér upplýstum þó að þetta séu oft íþyngjandi og sorglegar staðreyndir . Það er möguleiki á að knýja fram breytingar ef fólk er tilbúið að meðtaka staðreyndir og er reiðubúið að bregðast við . “